След завръщенето си от Южна Америка, от декември 1914 до януари 1915 г., преминава ремонт в Гибралтар. Изпратен е в Средиземно море и през февруари 1915 г. става флагмански кораб на англо-френското съединение, блокиращо в Дарданелите „Гьобен“ и „Бреслау“. От 19 февруари 1915 г. участва в операциите на съюзниците при атаката на Дарданелите, обстрелвайки бреговите укрепления. На 18 август по време на обстрел на брега попада под жесток обстрел от форта Ерен-Кей, получава няколко попадения от снаряди голям и среден калибър (356- и 240-мм) и се натъква на мина.